kabaddi
21 నుంచి తెలంగాణ ప్రీమియర్‌ కబడ్డీ లీగ్‌
ఫతేమైదాన్‌,జనవరి 16 ప్రభాతవార్త: జాతీయ స్థాయిలో నిర్వహిస్తున్న ప్రొ కబడ్డీ స్పూర్తిగా తెలంగాణ కబడ్డీ అసోసియేషన్‌ అధికారిక గుర్తింపు పొందిన తెలంగాణ ప్రీమర్‌ లీగ్‌ ఈనెల 21 న ప్రారంభం కానుండగా ఫిబ్రడి 7 వరకు అంటే 16 రోజుల పాటు తొలిగా వరంగల్‌ ఇండోర్‌ స్టేడియంలో ఈ టోర్నీని ప్రారంభించనున్నారు. అలాగే మరికొని లీగ్‌ మ్యాచ్‌లో కరీంనగర్‌లో నిర్వహిస్తున్నారు. మొత్తం 8 జట్లు హైదరాబాద్‌ బుల్స్‌ (కెప్టెన్‌ మహేందర్‌ రెడ్డి,) కరీంనగర్‌ కింగ్స్‌ మల్లేశ్‌, సిద్దిపేట స్టాలియన్స్‌ సతీష్‌కుమార్‌, వరంగల్‌ వారియర్స్‌, అక్రమ్‌ఖాన్‌, ఖమ్మం, చీటాస్‌ లక్ష్మినారాయణ, రంగారెడ్డి రైడర్స్‌ విఘ్నేశ్‌యాదవ్‌, గద్వాల్‌ గ్లాడియేటర్స్‌ (మల్లిఖార్జున్‌) నల్గొండ ఈగిల్స్‌ శివరామక్రిష్ణ తలపడుతున్నాయి. లీగ్‌ దశలో ఒక్కో జట్టు ప్రతి జట్టుతో మ్యాచ్‌ అడుతుంది. మొత్తం 28 లీగ్‌ మ్యాచ్‌లు జరుగుతాయని, ఇందులో రాణించిన టాప్‌ 4 జట్లు సెమీస్‌లో తలపడతాయని, ఆ ఫై అఖరి రోజున ఫైనల్‌ చేరిన రెండు జట్లు టైటిల్‌ కోసం పోరాడతాయని చెప్పారు. ప్రొ కబడ్డీ మాదిరిగానే పాయిఇంట్లు కేటాయింపు ఉంటుందని కాకపోతే ఇది కేవలం సింగిల్‌ లీగ్‌ మాత్రమేనని తెలిపారు. 8 జట్ల తరపున మొత్తం 112 మంది క్రీడాకారులు తలపడుతున్నారు. చింతల స్పోర్ట్స్‌డైరెక్టర్‌ హిమ బిందు, తెలంగాణ ప్రీమియర్‌ కబడ్డీ డైరెక్టర్‌ ప్రవీన్‌ రెడ్డి ఈ లీగ్‌ను నిర్వహిస్తున్నారు.